tomron87/hebrew-wikipedia-sentences-corpus huggingface dataset:
בשנת 1978 נכנסה למחזור סדרת השטרות השלישית בערכים נקובים של 2, 5 ו-10 ראנד, ובשנת 1984 נוספו לסדרה שטרות בערכים של 20 ו-50 ראנד.
בסדרה זו נעשה שינוי עיצובי משמעותי, ולכל השטרות הייתה גרסה אחת: בשטרות 2, 10, 50 ראנד הכיתוב באפריקאנס קדם לאנגלית ובשטרות 5 ו-20 ראנד קדמה האנגלית.
גם שטרות אלה נשאו את דיוקנו של ואן ריבק.
בשנות התשעים נכנסה למחזור סדרת שטרות חדשה.
השטרות נשאו את דמויות חמשת מיני חיות הבר החשובים ביותר בדרום אפריקה.
שטרות 2 ו-5 ראנד הוחלפו במטבעות, ונוספו שטרות חדשים של 100 ו-200 ראנד.
הסדרה האחרונה נכנסה למחזור בשנת 2005. העיצוב של הסדרה הרביעית נשמר אך נוספו לשטרות סימני בטיחות, כגון דיו בצבע משתנה, תבנית EURion constellation (למניעת העתקה) וכולי.
הכיתוב על הצד העיקרי של כל אחד מהשטרות נעשה באנגלית, ואילו בצד המשני של כל שטר נעשה שימוש בשתיים מתוך אחת-עשרה השפות הרשמיות של דרום אפריקה .
קרומווידג'ויו היא השחיינית הראשונה והיחידה בהיסטוריה ששחתה 25 מטר חופשי (בריכת 25 מטר) מתחת ל-23 שניות.
קרומווידג'ויו נולדה בסוורד, וינסום שליד חרונינגן.
באליפות אירופה שנערכה בבודפשט בשנת 2006 זכתה קרומווידג'ויו במדליית כסף במשחה שליחות 4x100 מטר חופשי בתוצאה של 3:37.04 דקות, אחרי גרמניה שקבעה שיא עולם חדש של 3:35.22 דקות ולפני צרפת (3:38.83 דקות).
באליפות העולם בשחייה שנערכה במלבורן, אוסטרליה בשנת 2007 זכתה קרומווידג'ויו במדליית ארד במשחה שליחות 4x100 מטר חופשי ביחד עם אינגה דקר, פמקה המסקרק, ומרליין פלדהויס בתוצאה של 3:36.81 דקות, אחרי אוסטרליה שקבעה שיא אליפות חדש של 3:35.48 דקות וארצות הברית (3:35.68 דקות).
באליפות אירופה שנערכה באיינדהובן, הולנד במרץ 2008 זכתה קרומווידג'ויו במדליית זהב במשחה ל-4x100 מטר חופשי בשיא עולם חדש של 3:33.62 דקות, לפני איטליה (3:41.06 דקות) ושוודיה (3:41.28 דקות).
באליפות העולם בשחייה (בריכת 25 מטר), שנערכה במנצ'סטר, אנגליה באפריל 2008 זכתה קרומווידג'ויו במדליית זהב במשחה שליחות 4x200 מטר חופשי בשיא עולם חדש של 7:38.90 דקות (שיא העולם הנוכחי 2012).
באולימפיאדת בייג'ינג (2008) זכתה קרומווידג'ויו במדליית זהב במשחה שליחות 4x100 חופשי ביחד עם פמקה המסקר, אינגה דקר ומרליין פלדהויס בשיא אולימפי חדש של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות), 14 מאיות השנייה איטי משיאן העולמי.
התוצאה שקבעה כשחיינית שנייה הייתה 53.39 שניות.
באליפות העולם בשחייה שנערכה ברומא, איטליה בשנת 2009 זכתה קרומווידג'ויו במדליית זהב במשחה שליחות 4x100 מטר חופשי ביחד עם אינגה דקר, פמקה המסקרק ומרליין פלדהויס בשיא עולם חדש של 3:31.72 דקות (שיא העולם הנוכחי 2012), לפני גרמניה (3:31.83 דקות) ואוסטרליה (3:33.01 דקות).
התוצאה שקבעה כשחיינית שנייה הייתה 52.30 שניות.
באליפות העולם בשחייה (בריכת 25 מטר), שנערכה בדובאי, קטר בדצמבר 2010 זכתה קרומווידג'ויו בשלוש מדליות זהב, במשחה ל-50 מטר חופשי בתוצאה של 23.37 שניות, במשחה ל-100 מטר חופשי בשיא אליפות חדש של 51.45 שניות ובמשחה שליחות 4x100 מטר חופשי בשיא אליפות חדש של 3:28.54 דקות.
באליפות העולם בשחייה שנערכה בשאנגחאי, סין בשנת 2011 זכתה קרומווידג'ויו ב-3 מדליות, זהב, כסף וארד.
מדליית זהב, במשחה שליחות 4x100 מטר חופשי ביחד עם איגנה דקר, פמקה המסקרק ומרליין פלדהויס בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות).
התוצאה שקבעה כשחיינית שנייה הייתה 53.26 שניות.
מדליית כסף, במשחה ל-50 מטר חופשי בתוצאה של 24.27 שניות, אחרי תרסה אלסהמר משוודיה (24.14 שניות) ולפני בת ארצה מרליין פלדהויס (24.49 שניות) ומדלייארד במשחה ל-100 מטר חופשי בתוצאה של 53.66 שניות, אחרי יאנט אוטסן מדנמרק ואלכסנדרה גרסימניה מבלארוס שזכו במדליית הזהב בצוותא (53.45 שניות).
באולימפיאדת לונדון (2012) זכתה קרומווידג'ויו ב-3 מדליות, 2 זהב ו-1 כסף.
מדליות זהב במשחה ל-50 מטר חופשי בשיא אולימפי חדש של 24.05 שניות, לפני אלכסנדרה גרסימניה (24.28 שניות) ובת ארצה מרליין פלדהויס (24.39 שניות) ובמשחה ל-100 מטר חופשי בשיא אולימפי חדש של 53.00 שניות, לפני אלכסנדרה גרסימניה (53.38 שניות) וטאנג הי מסין (53.44 שניות).
מדליית כסף במשחה שליחות 4x100 מטר חופשי ביחד עם אינגה דקר, מרליין פלדהויס ופמקה המסקרק בתוצאה של 3:33.79 דקות, אחרי אוסטרליה שקבעה שיא אולימפי חדש של 3:33.15 דקות ולפני ארצות הברית שקבעה שיא אמריקאי חדש של 3:34.24 דקות.
כשחיינית אחרונה היא קבעה ב"זינוק שליחות" את התוצאה המהירה בתחרות, 51.93 שניות.
נוסף לכך, היא סיימה במקום שישי במשחה שליחות 4x100 מטר מעורב בתוצאה של 3:57.28 דקות.
כשחיינית אחרונה היא קבעה ב"זינוק שליחות" את התוצאה המהירה בתחרות, 52.91 שניות.
באליפות העולם שנערכה בברצלונה שבספרד ביולי 2013 זכתה קרומווידג'ויו ב-4 מדליות, 1 זהב ו-3 ארד.
מדליית זהב במשחה ל-50 מטר חופשי בתוצאה של 24.05 שניות, לפני קייט קמפבל מאוסטרליה (24.14 שניות) ופרנצ'סקה הלסול מבריטניה (24.30 שניות).
באליפות העולם (בריכת 25 מטר) שנערכה בדוחה, קטר בדצמבר 2014 היא זכתה ב-5 מדליות, 4 זהב, 1 אישית ושותפה ל-4 שיאי עולם חדשים במשחי השליחות ומדליית ארד אחת.
מדליית ארד, במשחה ל-100 מטר חופשי בתוצאה של 51.47 דקות, אחרי פמקה המסקרק שקבעה שיא אליפות חדש של 51.37 דקות ושרה שסטרם (51.39 דקות).
נוסף לכך, היא סיימה במקום רביעי במשחה ל-100 מטר חופשי בתוצאה של 53.17 שניות.
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכתה קרומווידג'ויו ב-5 מדליות, 2 זהב, 2 כסף ו-1 ארד.
מדליות זהב, במשחה ל-50 מטר חופשי בתוצאה של 23.56 שניות, לפני שרה שסטרם (23.63 שניות) ויאנט אוטסן (23.94 שניות) ובמשחה שליחות 4x50 מטר מעורב.
מדליות כסף, במשחה ל-100 מטר חופשי בתוצאה של 51.59 שניות, אחרי שרה שסטרם (51.37 שניות) ולפני ורוניקה פופובה מרוסיה (52.02 שניות) ובמשחה שליחות 4x50 מטר חופשי.
מדליית ארד, במשחה שליחים 4x50 מטר חופשי משולב (2 שחייניות ו-2 שחיינים).
באליפות אירופה שנערכה בלונדון במאי 2016 זכתה קרומווידג'ויו ב-4 מדליות, 3 זהב ו-1 כסף.
מדליות זהב, במשחה ל-50 מטר חופשי בשיא אליפות חדש של 24.07 שניות, לפני פרנצ'סקה הלסול (24.44 שניות) ויאנט אוטסן (24.61 שניות), במשחה שליחות 4x100 מטר חופשי (3:33.80 דקות) ובמשחה שליחים 4x100 מטר חופשי משולב (2 שחייניות ו-2 שחיינים) בשיא אליפות חדש של 3:23.64 דקות.
מדליית כסף מבחשה ל-100 מטר חופשי בתוצאה של 53.24 שניות, אחרי שרה שסטרם (52.82 שניות) ולפני פמקה המסקרק (53.72 שניות).
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-5 מדליות, 1 זהב, 3 כסף ו-1 ארד.
מדליית זהב בפעם השלישית ברציפות במשחה ל-50 מטר חופשי בתוצאה של 23.60 שניות.
מדליות כסף, במשחה ל-100 מטר חופשי (51.92 שניות), במשחה שליחות 4x50 מטר חופשי (1:35.37 דקות) ובמשחה שליחות חופשי משולב (2 שחייניות ו-2 שחיינים) בתוצאה של 1:29.82 דקות.
באליפות העולם שנערכה בבודפשט ביולי 2017 זכתה קרומווידג'ויו ב-4 מדליות, 3 כסף ו-1 ארד.
נוסף לכך, היא סיימה במקום חמישי במשחה ל-100 מטר חופשי בתוצאה של 52.78 שניות.
בסבב הגביע העולמי שנערך בברלין ב-7 באוגוסט אותה שנה היא קבעה במשחה ל-50 מטר חופשי שיא עולם חדש של 22.93 שניות, שיפור לשיא בן ה-5 ימים של שרה שסטרם (23.10 שניות) ובכך הייתה לשחיינית הראשונה בהיסטוריה ששחתה משחה זה מתחת ל-23 שניות.
שבוע לאחר מכן, בתחרות שנערכה באיינדהובן היא קבעה במשחה ל-50 מטר פרפר שיא הולנד חדש של 24.54 שניות.
באליפות אירופה שנערכה בגלאזגו, בריטניה באוגוסט 2018 זכתה קרומווידג'ויו ב-3 מדליות, 2 כסף ו-1 ארד.
מדליות כסף במשחה שליחות 4x100 מטר חופשי ובמשחה שליחים 4x100 מטר חופשי משולב.
מדליית ארד במשחה ל-50 מטר חופשי בתוצאה של 24.21 שניות, אחרי שרה שסטרם (23.74 שניות) ופרניל בלום (23.75 שניות).
נוסף לכך, היא סיימה במקום שישי במשחה ל-50 מטר פרפר בתוצאה של 25.88 שניות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה במדליית כסף במשחה שליחות 4x100 מטר חופשי (3:28.02 דקות) אחרי ארצות הברית (3:27.78 דקות) ולפני סין (3:30.92 דקות).
באליפות העולם שנערכה בקוואנגג'ו, דרום קוריאה ביולי 2019 זכתה קרומווידג'ויו במדליית כסף במשחה ל-50 מטר פרפר בתוצאה של 25.35 שניות, אחרי שרה שסטרם (25.02 שניות) ולפני פרידה עות'מאן (25.47 שניות).
נוסף לכך, היא סיימה במקום שישי במשחה ל-50 מטר חופשי בתוצאה של 24.35 שניות, במקום תשיעי במשחה ל-100 מטר חופשי בתוצאה של 53.43 שניות, במקום רביעי במשחה שליחות 4x100 מטר חופשי בתוצאה של 3:35.32 דקות ובמקום שישי במשחה שליחים 4x100 מטר חופשי משולב בתוצאה של 3:23.48 דקות.
באליפות אירופה שנערכה בבודפשט במאי 2021 זכתה קרומווידג'ויו ב-5 מדליות, 2 זהב ו-3 כסף.
3 מדליות כסף במשחי שליחים.
נוסף לכך, היא סיימה במקום רביעי במשחה ל-100 מטר חופשי בתוצאה של 53.44 שניות, מאית השנייה איטי ממדליית ארד.
באולימפיאדת טוקיו (2020) סיימה קרומווידג'ויו במקום רביעי במשחה ל-50 מטר חופשי בתוצאה של 24.30 שניות, במקום 16 במשחה ל-100 מטר חופשי בתוצאה של 53.71 שניות.
היא פרשה ממשחה זה ולא השתתפה בשלב חצי הגמר.
במקום רביעי במשחה שליחות 4x100 מטר חופשי בתוצאה של 3:33.70 דקות, כשחיינית שנייה היא קבעה ב"זינוק שליחות" תוצאה של 52.87 שניות ובמקום שישי במשחה שליחים משולב 4x100 מטר מעורב לאחר ששחתה בשלב המוקדמות.
בשנים 2013 - 2014 הייתה קרומווידג'ויו בת זוגו של פיטר ואן דן הוחנבאנד, אלוף אולימפי, אלוף עולם ושיאן עולם.
משנת 2016 בן הזוג שלה הוא האלוף האולימפי בשחייה פרי וירטמן.
בשנת 2011 זכתה קרומווידג'ויו בתואר ספורטאי השנה בהולנד.
בשנת 2012 זכתה קרומווידג'ויו בתואר שחיינית השנה באירופה.
ראנולף פֵינְז ; נולד ב-7 במרץ 1944) הוא סופר והרפתקן בריטי המחזיק בכמה שיאי הישרדות.
פינז שירת בצבא הבריטי במשך שמונה שנים, בהן תקופה של פעילות נגד מרידה כנספח לצבא הסולטן של עומאן.
בהמשך יצא למספר רב של משלחות והיה האדם הראשון שביקר הן בקוטב הצפוני והן בדרומי באמצעים יבשתיים והראשון שהשלים את חציית אנטארקטיקה ברגל.
במאי 2009, בגיל 65, טיפס אל פסגת אוורסט.
לפי ספר השיאים של גינס, הוא גדול מגלי הארצות החיים כיום בעולם.
פינז כתב מספר רב של ספרים על שירותו הצבאי ועל מסעות החקר והגילוי שיצא אליהם, כמו גם ספר המגן על רוברט פלקון סקוט ממבקרים מודרניים.
פינז נולד ב-7 במרץ 1944 בברקשייר, זמן קצר לאחר מות אביו, סא"ל סר ראנולף טוויסלטון-וייקהאם-פינז, שנפצע בקרב ומת מפצעיו ב-24 בנובמבר 1943. פינז ירש את תואר הברונט של אביו והיה לברונט בנברי השלישי מלידה.
לאחר המלחמה העבירה אמו את המשפחה לדרום אפריקה, שם נשאר עד שמלאו לו 12 ולמד בבית ספר מכין בקייפטאון.
פינז חזר לאנגליה ללמוד בבית הספר סנדרויד בווילטשייר ואחר כך באיטון.
לאחר לימודיו התגייס לצבא הבריטי.
פינז שירת שמונה שנים בצבא הבריטי – בגדוד של אביו, "האפורים הסקוטים המלכותיים" – ובהמשך סופח לשירות האוויר המיוחד, שם התמחה בחבלה.
את חיי הצבא גיוון בכל מיני תעלולים והרפתקות, כולל מקרה שבו השיגו, הוא וקצין אחר, חזרזיר מתפתל ומשתולל, שימנו אותו בגריז טנקים והגניבו אותו אל אולם הנשפים העמוס של קולג' הסגל הצבאי, "קמברלי".
במקרה אחר, זעם פינז על סכר הבטון המכוער שהקימה חברת פוקס המאה ה-20 להפקת הסרט "דוקטור דוליטל" בכפר קאסל קומב במחוז וילטשייר – שנודע ככפר היפה ביותר באנגליה – ותכנן להרוס אותו.
הוא השתמש בחומרי נפץ שצבר, כך טען לאחר מעשה, משאריות של תרגילי אימונים.
הודות לכישורים שלמד בקורס התחמקות מכלבי גישוש בשעות הלילה, שאך זה סיים, הצליח להימלט בלי להיתפס, אבל מאוחר יותר אותרו עקבותיו עם עוד שותף למעשה.
לאחר משפט, חויב פינז לשלם קנס נכבד והוא וחברו לקשר סולקו מן השירות המיוחד.
פינז הוצב תחילה לגדוד ממונע אחר, אך לאחר זמן הורשה לחזור לגדודו.
לאחר שנכזבו תקוותיו מן השירות בצבא בריטניה, בייחוד מסיכוייו לקריירה צבאית, סופח לשתי שנות השירות האחרונות שלו לצבא השולטן של עומאן.
בעומאן התחוללה מרידה קומוניסטית גוברת והולכת, בתמיכת דרום תימן השכנה.
פינז חווה משבר מצפון זמן קצר לאחר הגיעו לעומאן, ככל שהתוודע על נוהלי הממשל הגרועים של השולטן.
אף על פי כן הגיע למסקנה, שהדיכוי הצפוי מהשתלטות קומוניסטית מחד גיסא, והסיכויים לתמורה פרוגרסיבית בשיטת הממשל של השולטן מאידך גיסא, מצדיקים את חלקו בסכסוך.
לאחר תקופת הכשרה, פיקד על כיתת סיירים של גדוד מוסקט והתנסה בפעילות רחבת ממדים במרד דופאר.
הוא הוביל פשיטות אחדות אל עומק הטריטוריה שבשליטת המורדים על ג'בל דופאר וקיבל עיטור גבורה מטעם השולטן.
מאז שנות ה-60' של המאה ה-20 היה פינז הרפתקן.
הוא הוביל משלחות במעלה הנילוס הלבן על גבי רחפת בשנת 1969 ועל קרחון יוֹסְטֶדאלְסְבְּרֶן בנורווגיה ב-1970. ראויה לציון משלחת טראנס-גלוב, שאליה יצא בין 1979 ל-1982, כאשר הוא ושני עמיתים מן השירות האווירי המיוחד, אוליבר שפארד וצ'ארלס ר.
ברטון, הקיפו את העולם על ציר הקטבים, בתעבורה יבשתית וימית בלבד.
איש מלבדם לא עשה זאת מעולם בשום נתיב שהוא, לפניהם או אחריהם.
כחלק ממשלחת טראנס-גלוב השלימו פינז וברטון את המעבר הצפון-מערבי, המחבר בין האוקיינוס השקט לאטלנטי דרך הארכיפלג הארקטי הקנדי.
הם יצאו מטוּקְטוֹיאקְטוּק ב-26 ביולי 1981, בלווייתנית בוסטון פתוחה באורך 5.40 מ', והגיעו לפיורד טאנְקוּאָרי ב-31 באוגוסט 1981. מסעם היה הראשון שנעשה בסירה פתוחה ממערב למזרח וכיסה כ-4,800 ק"מ, בנתיב דרך מצר דולפין ויוניון לאורך החוף הדרומי של האי ויקטוריה ושל אי המלך ויליאם.
צפונה אל מפרץ רֶזוֹלוּט דרך מצר פרנקלין ומצר פיל, סביב חופי הדרום והמזרח של האי דבון, דרך שער הגיהנום ועל פני המפרץ הנורווגי אל אאורקה, מפרץ גרילי וקדמת פיורד טאנקוארי.
לאחר שהגיעו אל הפיורד, היה עליהם לעבור עוד 240 ק"מ דרך אגם האזֶן אל אַלֶרט, לפני שהקימו את בסיס חניית החורף שלהם.
ב-1992 הוביל פינז משלחת, שגילתה את מה שהיה אולי מוצב-חוץ של העיר האבודה איראם בעומאן.
כעבור שנה הצטרף לתזונאי ד"ר מייק סטראוד כחלוצים בחציית יבשת אנטארקטיקה ללא תמיכה; לביצוע המעלל נדרשו להם 93 ימים.
עוד ניסיון ב-1996 לצעוד אל הקוטב הדרומי ביחידות, למטרת גיוס כספים למלחמה בסרטן השד, לא עלה יפה בגלל התקף של אבני כליות, וצוות אנשיו נאלץ לחלץ אותו ממבצע הסולו שלו.
בשנת 2000 ניסה לצעוד ביחידות וללא סיוע אל הקוטב הצפוני.
המשלחת נכשלה כשהמזחלות שלו הבקיעו קרח רופף ופינז נאלץ למשות אותן במו ידיו.
קצות האצבעות של ידו השמאלית נפגעו קשות מכוויית קור ולא הייתה לו ברירה אלא לוותר על הניסיון.
בשובו הביתה, עמד רופאו על כך, שקצות האצבעות הנמקים יישמרו עוד כמה חודשים לפני קטיעתם, כדי לאפשר צמיחה מחודשת של הרקמה הבריאה ששרדה.
פינז, קצר רוח לנוכח הכאב שהיסבו לו קצות האצבעות הגוועים, קטע אותם בעצמו במסורית-נימה, ממש מעל למקום הדם והכאב.
על אף התקף לב וניתוח מעקפים כפול, יצא פינז כעבור ארבעה חודשים ממועד הניתוח, בשנת 2003, להשלים שבעה מרתונים בשבעה ימים בשבע יבשות, במסע האתגרים 7X7X7 של לנד רובר למען קרן הלב הבריטית.
"במבט לאחור, לא הייתי עושה זאת.
הרעיון היה של מייק סטראוד".
סדרת המרתונים שלהם התנהלה כדלקמן:
26 באוקטובר – מרוץ ראשון: פטגוניה – דרום אמריקה
27 באוקטובר – מרוץ שני: איי פוקלנד – אנטארקטיקה
28 באוקטובר – מרוץ שלישי: סידני – אוסטרליה
29 באוקטובר – מרוץ רביעי: סינגפור – אסיה
30 באוקטובר – מרוץ חמישי: לונדון – אירופה
31 באוקטובר – מרוץ שישי: קהיר – אפריקה
1 בנובמבר – מרוץ 7: ניו יורק – צפון אמריקה
רנדל הווארד "ראנד" פול הוא פוליטיקאי אמריקאי המכהן כחבר הסנאט של ארצות הברית מטעם מדינת קנטקי.
פול חבר במפלגה הרפובליקנית ובתנועת מסיבת התה.
בנו של חבר הקונגרס לשעבר ומייסד המפלגה הליברטריאנית רון פול.
פול, כתומך של בדלנות אמריקאית, מתנגד להתערבויות צבאיות כמו במלחמת עיראק ולסיוע מדיני אמריקאי בכלל, ותומך בהפחתת המימון פדרלי לישראל בפרט.
רנדל הווארד "ראנד" פול נולד בפיטסבורג שבפנסילבניה, השלישי מחמישה ילדים של קרול ורון פול, ב-7 בינואר 1963. פול הוטבל לכנסייה האפיסקופלית והגדיר עצמו, בהיותו נער, כנוצרי מאמין.
למרות השקפותיו הליברטריאניות של אביו ותמיכתו בזכויות הפרט, הסופרת איין ראנד לא הייתה ההשראה לשמו הפרטי של פול.
כשגדל, הוא כונה "רנדי", אך אשתו קיצרה את זה ל"ראנד".
בגיל חמש עבר עם משפחתו לטקסס, שם עבד אביו כרופא מיילד ובהמשך נבחר לחבר בבית הנבחרים של ארצות הברית ב-1976, כאשר פול היה בן 13. באותה שנה, פול השתתף בוועידה הלאומית הרפובליקנית, שם עמד אביו בראש משלחת הצירים תומכי רונלד רייגן מטקסס.
פול הצעיר בילה כמה חופשות קיץ בהתמחות במשרד של אביו בקונגרס.
בהיותו נער, פול חקר את האסכולה האוסטרית שאביו העריץ, כמו גם את כתביה של הפילוסופית האובייקטיביסטית איין ראנד, כמעיין המתגבר ומרד הנפילים.
פול למד בבית הספר התיכון ברזוסווד והיה בקבוצת השחייה ושיחק בעמדת הגנתי בקבוצת הפוטבול.
פול למד ביולוגיה ואנגלית באוניברסיטת ביילור מסתיו 1981 ועד קיץ 1984 ונרשם לתוכנית המצטיינים של האוניברסיטה.
במהלך התקופה שבה שהה בביילור, הוא השלים את דרישות הלימודים הקדם-רפואיים שלו תוך שנתיים וחצי, היה מעורב בצוות השחייה ותנועת השמרנים הצעירים של טקסס.
הוא תרם בקביעות לכתיבה בעיתון הסטודנטים.
פול עזב את ביילור מבלי להשלים את התואר הראשון שלו, כיוון שהתקבל לבית הספר לרפואה של אוניברסיטת דיוק, שבאותה עת לא דרש בתואר ראשון כדי להתקבל לבית הספר לתארים מתקדמים.
הוא קיבל תואר MD בשנת 1988 התמחה בכירורגיה כללית בבית חולים באטלנטה וב-1993 סיים התמחות ברפואת עיניים במרכז הרפואי של אוניברסיטת דיוק.
לאחר נישואיו וכניסתה של רעייתו להריון עבר עמה לקנטקי, מקום מגורי הוריה.
הוא עסק במשך 17 שנים ברפואת עיניים בבולינג גרין שבקנטקי, התמחה בניתוחי קטרקט, גלאוקומה, תיקוני ראייה בלייזר והשתלות קרנית.
ב-1995 הוא הקים את הקליניקה לרפואת עיניים של ארגון ליונס בדרום קנטקי.
תחילה הוא עבד עבור מרכז דאונינג לרפואת עיניים.
בשנת 1998, הוא הצטרף למרפאה פרטית, מרפאת גרייבס גילברט, בבאולינג גרין, ועבד בה במשך 10 שנים.
בשנת 2008, פול הקים קליניקה פרטית משלו.
לאחר בחירתו לסנאט האמריקני, הוא מיזג את הקליניקה שלו עם הקליניקה הרפואית של דאונינג.
פול התמודד עם שתי תביעות של רשלנות רפואית בין 1993 ל-2010; הוא זוכה במקרה אחד, בעוד המקרה השני הוסדר בהסדר טיעון תמורת 50,000 דולר.
עבודתו הרפואית זכתה לשבחים על ידי דאונינג ויש לו הרשאות רפואיות בשני בתי חולים באולינג גרין.
באפריל 2020, לאחר שהחלים מ-COVID-19, פול החל להתנדב בבית חולים בבאולינג גרין, וסייע להם בתגובתם למגפת הקורונה בקנטקי.
בשנת 1995, פול הוסמך לעבוד על ידי המועצה האמריקאית לרפואת עיניים (ABO).
שלוש שנים קודם לכן, ABO שינתה את תוכנית ההסמכה שלה, שבעבר העניקה תעודות לכל החיים, וחייבה את רופאי העיניים לעבור הסמכה מחדש כל 10 שנים, בעוד שאלו שכבר קיבלו הסמכה לכל החיים לא נדרשו להסמכה מחדש.
פול התנגד לסעיף האחרון במדיניות זו ופעל כדי שכל רופאי העיניים יעברו הסמכה מחדש כל עשר שנים.
בשנת 1999, הוא הקים את המועצה הלאומית לרפואת עיניים (NBO) כדי להציע מערכת הסמכה חלופית, בעלות נמוכה משמעותית מזו של ABO.
לפי הערכתו של פול, כ-50 או 60 רופאים הוסמכו על ידי ה-NBO.
ה-NBO לא התקבלה כישות מסמיכה על ידי ארגונים כמו המועצה האמריקאית להתמחויות רפואיות, וההסמכה שלו נחשבה כבלתי חוקית על ידי בתי חולים וחברות ביטוח שונות.
פול לא הגיש את הניירת הנדרשת למשרד מזכיר המדינה של קנטקי כדי שחידוש ה-NBO יפעל בשנת 2000, ובכך הארגון פורק למעשה.
הוא יצר מחדש את הדירקטוריון ב-2005, חברי ההנהלה היו פול, אשתו וחמיו, אך הוא שוב פוזר ב-2011. פול שמר על תעודת ABO משלו מ-1995 עד 2005. הסמכה מומחית אינה משפיעה על רישיון הרופא, והרישיון הרפואי של פול תקף ברציפות, ללא התערבות מועצת המנהלים, מאז יוני 1993.
לעיתים קרובות הוא ציין את מעורבותו ב-KTU כבסיס למעורבותו בפוליטיקה של המדינה.
הקבוצה בחנה את היסטוריית הפעילות של המחוקקים בקנטקי בנושאי מיסוי והוצאות ועודדה פוליטיקאים להתחייב בפומבי להצביע באופן אחיד נגד העלאות מס.
פול ניהל את מסע הבחירות המוצלח של אביו לקונגרס ב-1996, שבו חזר פול האב לבית הנבחרים לאחר תקופת ביניים של שתים עשרה שנים בין כהונותיו.
פול דיבר בשם אביו כשזה האחרון ערך קמפיין לתפקידי מפתח, לרבות במהלך התמודדותו של פול האב בבחירות לנשיאות ב-2008. בעקבות המשבר הכלכלי העולמי ב-2008 הצטרף לתנועת מסיבת התה.
בתחילת 2009, תנועת תומכים פוליטיים של אביו ניסו לגייס את פול הבן לפוליטיקה בניסיון להחליף את הסנאטור הרפובליקני המכהן מקנטקי, ג'ים באנינג.
מועמדותו הפוטנציאלית של פול נדונה בעיתונים וחדשות.
אביו של פול אמר, "אם הסנאטור באנינג יחליט לא להתמודד, אני חושב שראנד יהפוך לסנאטור אמריקאי גדול".
ב-15 באפריל 2009, פול נשא את נאומו הפוליטי הראשון שלו כמועמד פוטנציאלי בעצרת מסיבת התה שהתקיימה בעירו באולינג גרין, קנטקי, שם התאספו יותר מ-700 אנשים לתמיכה בתנועת מסיבת התה.
קמפיין הבחירות של באנינג נתקל בקשיים במימון כספים שתאמו את אורח הרוח הציבורי שהביע מורת רוח מתפקודו.
מתוך כך החליט באנינג לפרוש.
בעקבות החלטתו של באנינג כי לא יתמודד פעם נוספת בבחירות, הודיע פול כי הוא יתמודד על תפקיד בסנאט של ארצות הברית.
פול החל בהתמודדות על הבחירות המקדימות של המפלגה הרפובליקנית.
ב-20 באוגוסט 2009, תומכיו של פול תכננו פתיחת מימון כספי ציבורי כדי לפתוח את הקמפיין שלו.
הקמפיין הרשמי הכניס 433,509 דולר ב-24 שעות.
האתר שלו דיווח שזה קבע שיא חדש בהיסטוריה של גיוס הכספים הפוליטי של קנטקי בפרק זמן של 24 שעות.
מימון ציבורי שני נערכה ב-23 בספטמבר 2009, ונעשה לנוכח גיוס כספים שנערך עבור היריב העיקרי שלו, טרי גרייסון, שנתמך על ידי 23 סנאטורים רפובליקנים.
מאוחר יותר בקמפיין גם פול פעל לגיוס תמיכה מוושינגטון, מלוביסטים וסנאטורים בבירה, אך בסיס תמיכתו, בשונה מזה של גרייסון, ישב בתוך קנטקי עצמה.
בסופו של דבר, פול גייס 3 מיליון דולר במהלך הבחירות המקדימות.
גיוס הכספים של פול נעזר ברשת התומכים של אביו.
ב-18 במאי, פול ניצח בפריימריז של המפלגה הרפובליקנית לקראת הבחירות לסנאט בקנטקי בהפרש של 23%.
בבחירות הכלליות התמודד מול התובע הכללי של קנטקי, ג'ק קונווי מהמפלגה הדמוקרטית.
הבחירות משכו תרומות של 8.5 מיליון דולר מקבוצות חיצוניות, מתוכם 6 מיליון דולר הופנו כדי לעזור לקמפיין של פול ו-2.5 מיליון דולר כדי לעזור לקמפיין של קונווי.
זרימת הכסף הזו הייתה בנוסף לכסף שהוציאו המועמדים עצמם: 6 מיליון דולר על ידי פול ו-4.7 מיליון דולר על ידי קונווי.
ב-28 ביוני 2010 ביצעו תומכיו של פול קמפיין מימון כספים ציבורי ראשון שנעשה באופן מקוון.
הקמפיין של פול התחיל על רגל שמאל לאחר שהערותיו על חוק זכויות האזרח משנת 1964 עוררו מחלוקת.
פול הצהיר שהוא בעד 9 מתוך 10 הסעיפים של חוק זכויות האזרח משנת 1964, אבל אילו היה סנאטור במהלך שנות ה-60, הוא היה מעלה כמה תהיות על החוקתיות של הסעיף השני של החוק.
פול אמר שהוא מתעב גזענות, ושהוא היה צועד עם מרטין לותר קינג כדי לבטל את חוקי ג'ים קרואו.
מאוחר יותר הוא פרסם הצהרה שבה הצהיר שהוא היה מצביע בעד החוק והצהיר "חד משמעית...
שלא אתמוך בשום מאמצים לבטל את חוק זכויות האזרח משנת 1964".
פול הושבע לסנאט ב-5 בינואר 2011, יחד עם אביו, שכיהן במקביל בבית הנבחרים.
פול הוצב בוועדות אנרגיה ומשאבי טבע, בריאות, חינוך, עבודה ופנסיה, ביטחון פנים וענייני ממשלה, ועסקים קטנים.
פול גם הקים את ועדת מסיבת התה של הסנאט עם ג'ים דמינט ומייק לי כחברים הראשונים בה.
הצעת החקיקה הראשונה שלו הייתה לקצץ 500 מיליארד דולר מההוצאות הפדרליות בתוך שנה אחת.
הצעה זו כללה קיצוץ של מחלקת החינוך ב-83 אחוזים והמחלקה לביטחון המולדת של ארצות הברית ב-43 אחוזים, כמו גם ביטול מחלקת האנרגיה ומיזוגה למחלקת ההגנה וביטול מחלקת השיכון והפיתוח העירוני.
שבע סוכנויות עצמאיות יבוטלו ותלושי המזון יקוצצו ב-30 אחוז.
לפי הצעתו של פול, הוצאות הביטחון יופחתו ב-6.5 אחוז וסיוע בינלאומי שנתי יבוטל.
היוזמה החקיקתית, שתאמה את גישתו הליברטריאנית, לא השיגה תמיכה ולא עברה בהצבעה בקונגרס.
מאוחר יותר הוא הציע תוכנית תקציבית לחמש שנים שנועדה לאזן את התקציב.
בפברואר, פול היה אחד משני רפובליקנים שהצביעו נגד הארכת שלוש הוראות מפתח של חוק הפטריוט (האזנות סתר, חיפושים ברישומים עסקיים ומעקב אחר "זאבים בודדים" - בדלנים חמושים ופושעים שאינם קשורים לארגוני טרור).
ב-2 במרץ, פול היה אחד מתשעה סנאטורים שהצביעו נגד הצעת חוק שקיצצה 4 מיליארד דולר מהתקציב למניעה זמנית של השבתה ממשלתית, בטענה שהיא לא קיצצה מספיק מהתקציב.
שבוע לאחר מכן, הוא הצביע נגד הצעות התקציב הדמוקרטיות והרפובליקניות להמשיך לממן את הממשל הפדרלי, ואמר ששתי הצעות החוק לא קיצצו מספיק בהוצאות.
שתי הצעות החוק לא עברו בהצבעה בסנאט.
ב-14 באפריל, הוא היה אחד מ-19 סנאטורים שהצביעו נגד תקציב שקיצץ 38.5 מיליארד דולר מהתקציב השנתי המקורי אך מימן את הממשלה לשארית שנת הכספים.
פול הביע התנגדות להתערבות ארצות הברית במלחמת האזרחים בלוב וביקר את הנשיא ברק אובמה על כך שלא השיג את הסכמת הקונגרס למבצע "שחר אודיסיאה".
במהלך משבר תקרת החוב , הצהיר הסנאטור כי יתמוך בהעלאת תקרת החוב רק אם ייחקק תיקון חוקתי עבור תקציב מאוזן.
פול תמך בחוק הקיצוץ התקציבי לסיום המשבר.
ב-3 באוגוסט הצביע פול נגד הצעת חוק שקראה להעלות את תקרת החוב.
בספטמבר, פול חסם חקיקה שנועדה לחזק את כללי הבטיחות עבור צינורות נפט וגז, מכיוון שלדבריו, הצעת החוק לא הייתה חזקה מספיק בדרישותיה.
באוקטובר, פול חסם חקיקה שנועדה לספק 36 מיליון דולר קצבאות לפליטים קשישים ונכים, ואמר כי הוא מודאג מכך שזה יכול לשמש לסיוע לפושעים ומחבלים מקומיים.
זאת בתגובה לשני מחבלים לכאורה שהגיעו לארצות הברית באמצעות תוכנית פליטים וקיבלו הטבות רווחה כאשר נעצרו ב-2011 בעיר מגוריו של פול, באולינג גרין.
פול הסיר את חסימתו להצעת החוק לאחר שמנהיגים דמוקרטיים הבטיחו לקיים שימוע בקונגרס כיצד נבחרים אנשים למעמד של פליט ולבקש חקירה כיצד התקבלו שני החשודים במדינה באמצעות תוכנית פליטים.
ביוני 2012, פול תמך במיט רומני לאחר שהאחרון נבחר להיות המועמד הרפובליקני בבחירות לנשיאות ב-2012. עם זאת, הוא בהמשך הביע ביקורת לגבי מספר נושאי מדיניות של רומני.
בקונגרס ה-113, פול צורף לוועדת החוץ ושמר על מקומו בוועדות הבריאות, החינוך, העבודה והפנסיה, ביטחון המולדת וענייני ממשל, והעסקים הקטנים.
במרץ 2013, בעת דיון על מינויו של ג'ון ברנן לראש ה-CIA, כשקיבל פול את זכות הדיבור הפתיע כשציין שהוא לא מתכוון להפסיק לדבר עד שנשיא ארצות הברית ברק אובמה יבהיר אם בכוונתו לאשר חיסולים של אזרחים אמריקאים באמצעות כלי טיס לא מאוישים על אדמת ארצות הברית.
הפיליבסטר של פול נמשך כמעט 13 שעות וזכה לתשומת לב ציבורית רבה.
הוא העביר את ראשות הדיבור לכמה סנאטורים רפובליקנים וסנאטור דמוקרטי, רון ויידן, שבדרך כלל גם כן הטיל ספק בשימוש ברחפנים.
פול אמר שמטרתו הייתה לערער על מדיניות המל"טים באופן כללי ובמיוחד כל עוד היא קשורה לפעילות על אדמת ארצות הברית, שעלולה לפגוע בזכות לפרטיות.
הפיליבסטר הסתיים ונכשל עם השלמת הצבעה של 81 תומכים מול 16 מתנגדים, וברנן התמנה על ידי הסנאט בהצבעה של 63 מול 34.
במרץ 2013, איים פול, יחד עם הסנאטורים טד קרוז ומייק לי, על פיליבסטר נוסף, נגד כל הצעות חקיקה להרחבת אמצעי הפיקוח הפדרלי על נשק.
הפיליבסטר בוצע ב-11 באפריל 2013, אך הודח נפל בהצבעה של 68–31. כמו כן, במרץ 2013, פול תמך במסע הבחירות מחדש שותפו הבכיר בייצוג קנטקי בסנאט, הסנאטור מיץ' מקונל.
בתגובה להכרזה של דטרויט על פשיטת רגל, פול הצהיר שהוא לא יאפשר לממשלה לנסות לחלץ את דטרויט.
בראיון טלפוני לחדשות ברייטברט ב-19 ביולי 2013, אמר פול, "אני בעצם אומר שהוא (הנשיא אובמה) מחלץ אותם על גופתי המתה כי אין לנו כסף בוושינגטון".
פול אמר שהוא חושב שחילוץ פדרלי ישלח מסר שגוי לערים אחרות עם בעיות כלכליות.
בספטמבר הצהיר פול כי על ארצות הברית להימנע מהתערבות צבאית במלחמת האזרחים הסורית המתמשכת.
במאמר עמדה, פול חלק על הטענות של ממשל אובמה לפיהן האיום בכוח צבאי גרם לממשלת סוריה לשקול להימנע משימוש בנשק הכימי שלה, במקום זאת טען כי ההתנגדות לפעולה צבאית בסוריה, והעיכוב שהיא גרמה, הובילו להתקדמות דיפלומטית.
באוקטובר 2013, פול היה נושא למחלוקת מסוימת כאשר התגלה שהוא עשה העתיק מויקיפדיה חלק מנאום תמיכה במועמד למושל וירג'יניה, קן קוצ'ינלי.
בהתייחסו לסרט מה קרה בגטקה?, פול ציטט כמעט מילה במילה מהמאמר בוויקיפדיה על הסרט מבלי לצטט את המקור.
הוא אמר כי על ארצות הברית לנסות לשמור על "יחסים מכבדים עם רוסיה" ולהימנע מנקיטת פעולות שהרוסים עלולים לראות בהן פרובוקציה, כמו הרצון לצרף את אוקראינה לנאט"ו.
שבועיים לאחר מכן, לאחר שהפרלמנט הרוסי אישר שימוש בכוח צבאי באוקראינה ונשיא רוסיה ולדימיר פוטין הורה על פעולות צבאיות לאורך גבולה של רוסיה עם אוקראינה, החל פול לנקוט בטון אחר.
הוא כתב: "הפלישה של ולדימיר פוטין לאוקראינה היא הפרה בוטה של הריבונות של המדינה ופגיעה בקהילה הבינלאומית.
יש להעניש את פוטין על הפרת מזכר בודפשט, ועל רוסיה ללמוד שארצות הברית תבודד אותה אם היא תתעקש להתנהג כמו אומה נוכלת." הוא אמר כי ארצות הברית ובעלות ברית אירופה יכולות להגיב על התוקפנות הצבאית של רוסיה ללא כל צורך בפעולה צבאית.
הוא דחק שארצות הברית תטיל סנקציות כלכליות על רוסיה ותחדש את המאמץ לבנות מתקני הגנה נגד טילים בפולין ובצ'כיה.
פול מילא תפקיד מוביל בחסימת אמנה עם שווייץ שתאפשר לגורמי מס הכנסה לבצע בדיקות העלמת מס ברישומי בנקים בחברת קרדיט סוויס, בטענה שהאמנה תפגע בפרטיות האמריקאים.
פול קיבל את פרס השירות המצטיין לשנת 2014 מהמרכז לאינטרס הלאומי על עבודתו בנושא מדיניות ציבורית.
בתגובה לדיווחים על כך שה-CIA חדר למחשבי ועדת המודיעין של הסנאט, קרא פול לפטר את ראש ה-CIA, ג'ון ברנן.
בדצמבר 2014, פול תמך בפעולות שנקט ממשל אובמה כדי לשנות את מדיניות ארצות הברית כלפי קובה ולהקל על מגבלות הסחר עם המדינה.
בתחילת 2015, פול קידם מחדש את הצעת חוק השקיפות של הפדרל ריזרב.
פול גם הציג את חוק FAIR, שנועד להגביל הליכי חילוט אזרחיים.
במסגרת פיליבסטר, פול דיבר עשר וחצי שעות ב-20 במאי 2015, נגד לאישור מחדש של סעיף 215 לחוק הפטריוט.
ב-1 ביוני, כאשר פגה תקופת הזמן לשחזור הסעיף, הוא בוטל למעשה.
לאחר מותו של אנטונין סקאליה בפברואר 2016, ב-15 בפברואר, ציין פול כי יתנגד לכל מועמדות של הנשיא אובמה להחליפו בבית המשפט העליון של ארצות הברית, מתוך הנחה כי המהלך יחזק את הרוב הליברלי בבית המשפט ובהתחשב בכך שהייתה זאת שנת בחירות לנשיאות ולקונגרס.
במהלך תדרוך עיתונאים ב-6 במאי 2016, הנשיא אובמה קרא לפול להפסיק "לחסום את יישום אמנות המס שהיו קיימות ועודן עומדות כבר שנים", בטענה שהן סייעו לאכיפת החוק בחקירות מחוץ לשטחי ארצות הברית על העלמת מס.
פול תמך בביטול מתחמים בהם לא ניתן לשאת נשק במהלך נאום בפני איגוד הרובאים הלאומי ב-20 במאי, תוך שהוא ציטט טרגדיות חוזרות ונשנות המתרחשות במקומות אלה על שאין בהם אבטחה.
ב-6 ביוני, פול דיבר על קידום חקיקה להפסקת השירות הסלקטיבי בכוחות המזוינים, שלושה ימים לאחר מותו של מוחמד עלי, שעל שמו התכוון לקרוא לחקיקה במחווה.
פול נחשב למועמד פוטנציאלי למועמדות הרפובליקנית לנשיאות ארצות הברית לפחות מאז ינואר 2013. הוא נשא את תגובת תנועת מסיבת התה לנאום מצב האומה של הנשיא ברק אובמה ב-13 בפברואר 2013, בעוד מרקו רוביו נשא את התגובה הרפובליקנית הרשמית.
בנאום בפסגת החירות של הרפובליקה הדמוקרטית באפריל 2014, פול התעקש שהמפלגה הרפובליקנית צריכה להרחיב את בסיס התומכים שלה כדי לצמוח כמפלגה.
כדי לעשות זאת, הוא אמר שזו לא יכולה להיות המפלגה של "חתולים שמנים, אנשים עשירים ווול סטריט" וכי התנועה השמרנית מעולם לא עסקה באנשים עשירים או בפריבילגיה, "אנחנו מעמד הביניים", כך טען.
פול אמר גם שהשמרנים חייבים להציג מסר של צדק ודאגה למובטלים ולהתנגד לפיקוח ממשלתי כדי למשוך אנשים חדשים לתנועה, כולל צעירים, היספנים ואפרו-אמריקאים.
במהלך בחירות אמצע הקדנציה של 2014, פול השיק מסע פרסום ברשתות חברתיות שכותרתו "המפסידים של הילרי", שהדגיש רבים מהמועמדים הדמוקרטיים שהפסידו בבחירות לסנאט האמריקני למרות תמיכת הילרי קלינטון.
קלינטון הייתה גם כן מועמדת לנשיאות ובסופו של דבר זכתה במועמדות הדמוקרטית, והפסידה לדונלד טראמפ בבחירות הכלליות.
פול החל להרכיב צוות, הקים משרדים ושכר את מנהל הקמפיין שלו בתחילת 2015, מה שעורר ספקולציות שהוא מתכונן להיכנס למירוץ לנשיאות.
פול הכריז רשמית על מועמדותו לנשיאות ב-7 באפריל 2015 ותוך יום מהכרזתו, גייס מיליון דולר.
באפריל 2011, פול הגיש בקשה להיבחר מחדש למושב הסנאט שלו בבחירות הבאות ב-2016. אילו היה המועמד הרפובליקני לנשיאות (או סגן הנשיא), החוק יאסור עליו לרוץ בו-זמנית לבחירה מחדש.
במרץ 2014, הסנאט של קנטקי שבשליטת הרפובליקנים העביר הצעת חוק שאפשרה לפול להתמודד על שני התפקידים, אך בית הנבחרים של קנטקי שבשליטת הדמוקרטים סירב לקבל אותה.
פול בזבז את כספי הקמפיין שלו בבחירות 2014, ובסיוע למועמדים רפובליקנים בקנטקי לקדם את החקיקה שנועדה לפנות לטובתו.
עם זאת, הדמוקרטים שמרו על רוב של 54–46 בבית הנבחרים של קנטקי.
פול הודיע על השעיית מסע הבחירות שלו לנשיאות ב-3 בפברואר 2016, זמן קצר לאחר אספות הבחירה באיווה, שם סיים במקום החמישי.
הוא הכריז על התמודדותו לבחירה מחודשת לסנאט מטעם קנטקי ונבחר לכהונה נוספת ברוב של כ-57%.
במרץ 2017, קידם פול את חוק הפסקת חימוש הטרוריסטים שאוסר להשתמש בכספי ממשלת ארצות הברית כדי לספק סיוע לאל-קאעדה, ג'בהת פתח א-שאם, ודאעש, כמו גם למדינות התומכות באותם ארגונים.
ב-16 במרץ, לאחר שפול התנגד לכניסת מונטנגרו לנאט"ו, הוא התעמת בנושא מול הסנאטור ג'ון מקיין מאריזונה.
ב-7 באפריל אמר מקיין שהוא לא שם לב לכל הרטוריקה של פול ושלאחרון אין "שום השפעה אמיתית" בסנאט של ארצות הברית.
פול הטיל ספק בנחיצות של מתקפת הטילים שיזם הנשיא טראמפ בסוריה באפריל 2017 באומרו, "בעוד שכולנו מגנים את הזוועות בסוריה, ארצות הברית לא הותקפה".
הוא אמר שאין לנקוט בפעולות נוספות ללא אישור הקונגרס.
פול הציג הצעת חוק ב-25 בינואר 2017, שקראה להחליף את חוק הגנת החולה וטיפול בר השגה ("אובמהקר").
הצעתו כללה לכל אדם זיכוי מס של 5,000 דולר ולא חייבה את כל המדינה בכיסוי, בניגוד לאובמהקר.
הוא פעל לקדם את החקיקה בדמות שתי יוזמות חקיקה נפרדות עבור בית הנבחרים ועבור הסנאט.
פול פרסם שהרפובליקנים היו מאוחדים בתמיכתם בביטול חוק הטיפול בר השגה אך חלוקים בעמדותיהם לגבי החלפות.
ב-12 במרץ, פול האשים את יו"ר בית הנבחרים, פול ראיין, בכך שהוא מטעה בהצגת תומכי חוק הבריאות האמריקאי של 2017, הגרסה הרפובליקנית שנועדה להחליף את ה"אובמהקר", כלא פתוחים למשא ומתן.
בסוף מרץ משכו מנהיגים רפובליקנים את הצעת החוק מהצבעה, בהנחה כי במצב הקיים ההצעה לא תעבור.
בהמשך פעל פול לקדם את הצעת החוק הרפובליקנית החלופית, בין היתר דרך התקשורת, החדשות והרשתות החברתיות, וכינה אותו "אובמהקר-קל" מתוך טענה כי היוזמה מתונה ומתפשרת ומהווה למעשה 90% מה"אובמהקר" שקדם לו.
בסופו של דבר היוזמה נבלמה לנוכח הצבעתו של הסנאטור ג'ון מקיין, שחצה את הקווים והצביעה נגד ההצעה הרפובליקנית, ובכך שינה את מאזן ההצבעה.
הנשיא טראמפ התנגד גם כן להצעת החוק, מתוך כוונה למנוע הסלמה נוספת ביחסים הבינלאומיים, והצביע על כך שהיחסים עם רוסיה כבר היו "בשפל מסוכן של כל הזמנים".
עם זאת, הוא חתם על הצעת החוק ככל הנראה מתוך לחץ פוליטי.
פול היה אחד מארבעה עשר סנאטורים רפובליקנים שהצביעו נגד ההצעה.
בינואר 2019 גינה פול את הסנאטור מיט רומני על שכתב מאמר מערכת המבקר את הנשיא טראמפ.
פול אמר שהביקורת של רומני על אישיותו של טראמפ משפיעה לרעה על המדינה ועל המפלגה הרפובליקנית.
ב-17 ביולי 2019, פול חסם את בקשת הסנאטורית קירסטן ג'יליברנד להסכמה פה אחד על הצעת חוק לחידוש קרן הפיצויים לקורבנות ה-11 בספטמבר יחד עם הסנאטור מיוטה מייק לי.
הקרן הייתה אמורה להיגמר עד סוף השנה אך הצעת החוק נועדה לחדש אותו עד שנת 2090. פול טען שהוא לא חוסם את הצעת החוק, אלא מבקש להצביע על תיקון שיקזז את ההוצאה החדשה על ידי קיצוצים אחרים בהוצאות עקב הגירעון.
בקטע מראיון בפוקס ניוז, שהפך ויראלי, הקומיקאי ג'ון סטיוארט והמפרסם הראשון של הפיגועים ג'ון פייל נזפו בפול, והאשימו אותו בצביעות, על כך שעיכב את העברת הצעת החוק, ובמקביל הצביע לטובת חוק קיצוץ המס וקידום העסקה משנת 2017 , שהגדיל את הגירעון.
ב-4 בנובמבר 2019, קרא פול לתקשורת לחשוף לציבור את זהותו הסודית של המלשין על פרשת טראמפ–אוקראינה לאחר שטראמפ איים לחשוף את השם בעצמו.
בפברואר 2020, פול מתח ביקורת על יוטיוב על כך שהסירה סרטון של נאומו בסנאט בעניין משפט ההדחה של דונלד טראמפ.
ב-26 בפברואר 2020, אשתו של פול רכשה מניות בשווי של בין 1,000 ל-15,000 דולר בחברת התרופות גיליאד סיאנסז שמייצרת תרופות המשמשות לטיפול ב-COVID-19, עוד בתחילת התפרצות מגפת הקורונה בארצות הברית; חשיפת העסקה הזו הגיעה 16 חודשים לאחר המועד החוקי הקבוע בחוק המניות, חוק המיועד להילחם בסחר במידע פנים.
מלשכתו של פול נמסר כי טופס הגילוי מולא בזמן, אך בטעות לא הוגש.
רכישה זו הייתה המניה היחידה בחברה בודדת שפול או אשתו קנו ב-10 השנים שקדמו לכך, מאז שהצטרף לפוליטיקה.
בספטמבר 2020, פול היה הרפובליקני היחיד בסנאט שהצביע נגד חבילת הסיוע של COVID-19 שהציג הסנאטור מיץ' מקונל, והצטרף לדמוקרטים שהצביעו פה אחד נגד ההצעה.
ההתנגדות של פול להצעת החקיקה נבעה בעקבות הצטברות החוב הלאומי.
לאחר הבחירות לנשיאות ב-2020, פול צידד בנשיא טראמפ, בטענותיו, שלאחר מכן התבררו ככוזבות, כי המועמד הדמוקרטי ג'ו ביידן לא נבחר והבחירות "נגנבו" מהציבור.
בתחילה התעקש פול, כמו רבים אחרים במפלגה הרפובליקנית, שהבחירות לנשיאות של 2020 היו הונאה, ובדצמבר 2020, טען שהבחירות "במובנים רבים נגנבו".
בהודעה לעיתונות ובמהלך ישיבת מכללת הבחירות לספירת הקולות, שאחרי ההסתערות על הקפיטול של ארצות הברית ב-2021, טען פול כי חבר האלקטורים היא שותפה הכרחית של הדמוקרטיה בבדיקת הסכנה של כוח ריכוזי בהכרעת בחירות.
הוא בנוסף גינה את המתקפה בזמן שהתרחשה, וכינה אותה "אלימות ושלטון האספסוף" אשר נוגדת עקרונות אמריקאים.
הוא האשים את המתפרעים על פגיעה בסדרו של הקונגרס וביקש מהם "פשוט להפסיק את זה (ההתפרעות)".
פול הצביע רשמית נגד ההאשמות ונגד ההדחה של טראמפ ב-13 בפברואר 2021.
במאי 2022 חסם פול הצעת חוק נתמכה בידי גורמים בשתי המפלגות שנועדה לספק סיוע של 40 מיליארד דולר לאוקראינה בעקבות הפלישה הרוסית, תוך ציון הצורך ליצור מפקח כללי מיוחד שיפקח על אופן הוצאת הסיוע.
במרץ 2023 זכה פול לתשומת לב תקשורתית מיוחדת לאחר שחצה את קווי המפלגה והתנגד להצעת חוק של חברו לסנאט ג'וש האולי, אשר אמורה הייתה לאסור את השימוש ביישומון טיקטוק בארצות הברית.
בהצהרה שפרסם לאחר מכן טען פול כי הוא מאמין, בין היתר, שהאיסור יהווה הפרה של זכויות התיקון הראשון לחוקת ארצות הברית.
ב-12 בינואר 2024, טרם הבחירות המקדימות לנשיאות ארצות הברית במפלגה הרפובליקנית, הצהיר פול כי הוא מתנגד למועמדותה של ניקי היילי לנשיאות ארצות הברית.
הוא הוסיף כי הוא מחבב את דונלד טראמפ, רון דה-סנטיס, ויווק רמאסוואמי ורוברט קנדי ג'וניור, אך הוא סירב לאשר רשמית שיתמוך באחד מהם.
במרץ 2025 הגיש הסנטור פול ראנד, המשמש כיום כיו"ר ועדת הסנאט לביטחון פנים ולענייני ממשל, הצעת חוק דו-מפלגתית לפקוח על מחקרים ביולוגיים, שעלולים להוות איום על בריאות הציבור בארצות הברית, כדי למנוע מקרים כמו אלה שנחשפו במגפת ה-COVID 19.
פול נשוי לקלי ואב לשלושה בנים.
הוא סובל מלקות שמיעה ומרכיב מכשירי שמיעה בשתי אוזניו.
ב-3 בנובמבר 2017 הותקף פול על ידי שכן, רנה בוצ'ר (אז בן 59), רופא מרדים לשעבר.
פול, שחירש באוזן אחת, ענד אוזניות מבטלות רעשים בזמן שכיסח את הדשא בחצר ביתו, מה שאפשר לבוצ'ר להתקרב אליו מבלי שישים לב, לפני שהתנפל עליו.
בוצ'ר נעצר והואשם באישום של תקיפה בדרגה רביעית ושוחרר בערבות של 7,500 דולר.
פול נפצע וחמש צלעות שלו נשברו, מתוכן שלוש שברים עקורים.
באוגוסט 2019 נדרש לעבור ניתוח הסרה חלקית של הריאות שלו כתוצאה מהפציעות שסבל מההתקפה.
עורך דינו של בוצ'ר טען כי התקיפה נבעה מסכסוך שכנים שנבע, כביכול, מכך שפול הותיר פסולת וזבל ליד הגבול בין ביתו לזה של שכנו.
ראנד פול ורעייתו הכחישו זאת, וטענו שהמתקפה נעשתה מתוך מניעים פוליטיים, בהתחשב בכך שבוצ'ר היה מבקר קולני של המפלגה הרפובליקנית בכלל והנשיא דאז, טראמפ, בפרט.
באוגוסט 2020, מייד לאחר שנכח בנאום המרכזי שנשא הנשיא דונלד טראמפ לוועידה הלאומית הרפובליקנית 2020 שהתקיימה בבית הלבן, התעמת פול עם מפגינים בדרכו למלון עם אשתו.
שוטרים דחקו במפגינים ופילסו עבור בני הזוג פול את הדרך למלון.
נקודת המחלוקת העיקרית של המפגינים עם פול נגעה לפרשת הירי בבריאונה טיילור ודרישותיהם מפול "לציין את שמה" המפורש של טיילור.
פול הציג דעות ליברטריאניות המתנגדות להעלאת מיסים, תמיכה בקיצוץ תקציבי, הגבלת משך כהונת חברי קונגרס ל-12 שנים, והקטנת מעורבות הממשלה.
בתחום יחסי החוץ הוא תומך במדיניות של בדלנות ואי התערבות, כולל קיצוץ בתקציבי סיוע חוץ.
לדבריו על ארצות הברית להיות מובילת העולם, אך לא השוטר או הכספומט שלו, והאיום הגדול ביותר על ביטחונה הוא החוב הלאומי העצום שלה.
הוא נחשב לסנאטור הרפובליקני היחיד המשמיע ביקורת על ישראל.
בנושאי ביטחון הוא מתנגד לפעולות צבאיות של ארצות הברית, בין תחת דגל האו"ם ובין בלעדיו.
במסגרת זו הוא היה למשל בין הרפובליקנים היחידים שגינו את התקיפה האמריקאית בסוריה (2017).
בניגוד לאביו רון פול, הוא הצהיר על התנגדותו להסכם המעצמות על תוכנית הגרעין האיראנית.
באשר לנישואים חד-מיניים ציין פול כי הוא מאמין במוסד הנישואים המסורתי ומאמין כי על כל מדינה בארצות הברית להחליט בעצמה על המדיניות בנושא ולא שתוכתב על ידי הממשל הפדרלי.
הוא מתנגד חריף להפלות והגיש הצעה לחוק להגנה על חיי העובר מיום היווצרו.
בתחום האנרגיה הוא תומך בהרחבה של קידוחים וחיפושים על קרקעות מדינה, והרחבה של קו צינור קיסטון, חרף התנגדות ארגוני שמירת הטבע.
בנושא ההגירה לארצות הברית, מתנגד פול למתן אזרחות למהגרים בלתי חוקיים שהשתקעו במדינה, ותומך בבניית גדרות, מחסומים ובסיסי צבא לאורך הגבול לצורך מניעת חדירת מסתננים.
הוא מתנגד לחוק הפטריוט ונגד האזנות של הסוכנות לביטחון לאומי לאזרחים אמריקאים.
במאי 2015 ערך פיליבסטר בן 11 שעות למניעת אישור מחדש של החוק.
פול תומך באקטיביזם שיפוטי מאחר שלדבריו הוא מקדם מטרות את החופש ואת מטרות השמרנים ויכול להביא לפסילת חוקים ליברלים כגון אובמה-קייר ורגולציות הפוגעות למשל בחופש העיסוק.
הוא הביא כדוגמה חיובית את פסיקת בית המשפט העליון של ארצות הברית מ-1905 בתיק לוכנר נגד מדינת ניו יורק שקבעה כי הרגולציה שהגבילה את מספר שעות עבודת האופים נוגדת את חופש החוזים המעוגן בחוקה האמריקאית.
הפסיקה הביאה לעידן של אקטיביזם שמרני בבית המשפט שהסתיים ב-1935.
בדצמבר 2014 הביע פול תמיכה בחידוש היחסים הדיפלומטיים בין ארצות הברית לקובה שיזם הנשיא ברק אובמה, דבר שגרר לעימות פומבי עם חברו למפלגה, הסנאטור מרקו רוביו, שהתנגד למהלך.
ראנגל נארוז הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין האיים קופריאנוף (Kupreanof Island) וווייבודסקי (Woewodski Island) ממערב, לבין האי מיטקוף (Mitkof Island) ממזרח.
המצר מקשר בין פרדריק סאונד מצפון למצר סאמנר מדרום, וממנו דרך מפרץ איפיג'ינאיה (Iphigenia Bay) למפרץ אלסקה.
מצר שאורכו כ-35 ק"מ משמש את ספינות הדיג ומעבורות של שירות המעבורות של אלסקה (Alaska Marine Highway).
אוניות תענוגות גדולות במיוחד אינן מפליגות בו בשל רדידות מימיו.
נקרא ב-1838 על ידי גאוגרף רוסי ממוצא פיני לינדנברג (Линденберг; G.
Lindenberg) על שמו של מגלה ארצות רוסי ממוצא גרמני בלטי פרדיננד וראנגל.
ראני ח'דירה הוא כדורגלן גרמני המשחק בעמדת הקשר בקבוצת אוניון ברלין מהבונדסליגה.
נולד בשטוטגרט לאב תוניסאי ולאם גרמניה.
אחיו הגדול הוא כדורגלן העבר סאמי ח'דירה.
הוא החל לשחק במחלקת הנוער של TV אופינגן, ובשנת 2005 עבר למחלקת הנוער של שטוטגרט.
בשנת 2012 החל ח'דירה לשחק בשטוטגרט II, קבוצת המילואים של שטוטגרט, ששיחקה בליגה הגרמנית השלישית.
ב-1 בספטמבר 2013 ערך ח'דירה את הופעת הבכורה שלו בקבוצה הראשונה של המועדון, כשנכנס כמחליף בדקה ה-80 בניצחון 2–6 על הופנהיים במסגרת המחזור הרביעי בבונדסליגה.
הוא ערך תשע הופעות ליגה בעונת .
בחודש יולי 2014 חתם ח'דירה בר.ב.
ב-2 באוגוסט ערך ח'דירה את הופעת הבכורה שלו במועדון, כששיחק 90 דקות בתיקו 0-0 נגד ו.פ.ר.
אאלן במסגרת המחזור הראשון בליגה.
בעונתו הראשונה במועדון ערך ח'דירה 22 הופעות ליגה.
בעונתו השנייה במועדון ערך ח'דירה 19 הופעות ליגה ולקח חלק בעלייתה של הקבוצה לבונדסליגה.
בעונת הבכורה שלו עם ר.ב.
לייפציג בבונדסליגה, סיימה הקבוצה במקום השני, אם כי ח'דירה לא זכה להזדמנויות רבות, וערך עשר הופעות ליגה בלבד.
בקיץ 2017 חתם ח'דירה על חוזה באאוגסבורג לארבע שנים.
ב-14 באוגוסט ערך הופעת בכורה בתיקו 1-1 נגד באייר לברקוזן.
ראניה עוקבי היא גינקולוגית והרופאה הבדואית הראשונה בישראל.
מרצה בפקולטה למדעי הבריאות באוניברסיטת בן-גוריון בנגב וחברת הוועד המנהל של אג'יק - מכון הנגב, מלכ"ר ערבי-יהודי לשינוי חברתי.
עוקבי היא הבת השלישית מתוך שישה אחים ואחיות לאם חד-הורית.
למדה בבית ספר תיכון ברהט, בו הצטרפה לפרויקט "ניצני רפואה" בנגב מטעם אוניברסיטת בן-גוריון, שמטרתו לתגבר תלמידי בתי ספר תיכוניים באזור על מנת להגביר את סיכוייהם להתקבל ללימודי רפואה בעתיד באוניברסיטה.
בשנת 2006 קיבלה תואר דוקטור לרפואה מאוניברסיטת בן-גוריון.
התמחתה בתחומי רפואת נשים ומיילדות בבית החולים כרמל בחיפה.
עובדת כרופאה מומחית במחלקה לגינקולוגיה ומיילדות במרכז הרפואי האוניברסיטאי סורוקה ומנהלת מרפאה גינקולוגית פרטית ברהט, היחידה במגזר הבדואי בישראל.
בנוסף, משמשת כרופאה בשירותי בריאות כללית.
עוקבי גרושה ואם לשתי בנות, מתגוררת בבאר שבע.
קיבלה מלגה מטעם שירותי בריאות כללית להשתלמות בנושא מיילדות, רפואת האם והעובר במרכז מדעי הרפואה סאניברוק, בטורונטו, שבקנדה (2014)
נבחרה כמרצה מצטיינת בהוראה באוניברסיטת בן-גוריון בנגב (2016).
ראנוצ'ו השני פארנזה, דוכס פארמה (באיטלקית: Ranuccio II Farnese; 17 בספטמבר 1630 – 11 בדצמבר 1694), היה דוכס פארמה בין השנים 1646–1694, ודוכס קסטרו בין השנים 1646–1649.
ראנוצ'ו נולד ב-17 בספטמבר 1630 בפארמה, לאודוארדו פארנזה, דוכס פארמה ולמרגריטה דה' מדיצ'י, בתם של קוזימו השני דה מדיצ'י, הדוכס הגדול של טוסקנה ומריה מגדלנה, ארכידוכסית אוסטריה.
בשנת 1646 מת אביו, וראנוצ'ו עלה לשלטון במקומו, תוך שדודו, פרנצ'סקו מריה פארנזה, ואמו משמשים כעוצרים עד לבגרותו.
ראנוצ'ו היה שייך למשפחת פארנזה, אשר קיבלה את השליטה בדוכסות פארמה מהאפיפיור פאולוס השלישי, לשעבר אלסנדרו פארנזה.
במהלך שלטונו של אביו הייתה הדוכסות מעורבת במלחמות קסטרו, שפרצה על דוכסות קסטרו, אשר הייתה נחלה של בית פארנזה במדינת האפיפיור צפונית לרומא, אשר משפחתו של האפיפיור אורבנוס השמיני, משפחת ברבריני, הייתה להוטה לרכוש.
כאשר אודוארדו לא היה מסוגל להחזיר את חובותיו לנושים שלו, הם כבשו את הדוכסות, אולם מלחמת קסטרו הראשונה הסתיימה בתבוסת האפיפיור.
ראנוצ'ו סירב לפרוע את החובות שנצברו על ידי אביו, למרות שהלה חתם על הסכם שלום שבו הסכים לעשות זאת.
הוא גם סירב להכיר בבישוף החדש של קסטרו, אשר מונה על ידי האפיפיור אינוקנטיוס העשירי.
בשנת 1649 הבישוף החדש, החשמן כריסטורו ג'ארדה, נרצח בדרכו לבית קסטרו.
האפיפיור האשים את ראנוצ'ו ברצח, ובתגובה, כוחות נאמנים לאפיפיור הטילו מצור על קסטרו וכבשו אותה, ואז הרסו אותה עד היסוד.
באוגוסט אותה שנה נמחצו כוחות פארנזה לא הרחק מבולוניה, וראנוצ'ו נשאר ללא כל אמצעי לזכות בהחזרתה, על אף ניסיונותיו לרכוש אותה בחזרה בכסף.
בשנת 1672 הוא קנה את בארדי וקומפיאנו מג'אנאנדראה דוריה לאנדי, ובכך העניק לדוכסות את צורתה הסופית.
בימים האחרונים של שלטונו, הדוכסות סבלה בכבדות מן הנוכחות של כוחות הצבא הקיסרי, אשר לחמו במלחמת תשע השנים עם ויטוריו אמדאו השני, דוכס סבויה וצרפת.
ב-11 בדצמבר 1694 מת ראנוצ'ו בפארמה, ובנו אודוארדו פארנזה, נסיך הכתר של פארמה עלה לשלטון במקומו.
ב-29 באפריל 1660 התחתן ראוצ'ו עם מרגריטה ויאולנטה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת, ממנה נולדו לו שני ילדים:
ב-18 בפברואר 1664 התחתן ראנוצ'ו בשנית עם איזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה, ממנה נולדו לו 3 ילדים:
ב-1 בינואר 1668 התחתן ראנוצ'ו עם מריה ד'אסטה ממודנה, אחותה של אשתו השנייה, ממנה נולדו לו 9 ילדים:
איזבלה פרנצ'סקה מריה לוצ'יה פארנזה (1668–1718)
ויטוריה מריה פרנצ'סקה פארנזה (1669–1671)
פרנצ'סקו פארנזה, דוכס פארמה (1678–1727), התחתן עם דורותיאה סופיה, רוזנת פפאלץ-נויבורג
אנטוניו פארנזה, דוכס פארמה (1679–1731), התחתן עם אנריקטה ד'אסטה
ראנימיד פארק הייתה אוניית משא קנדית מסדרת פארק PARK שנבנתה בשנת 1944. היא נודעה כספינת הגירוש של המעפילים במבצע איגלו ובמבצע אואזיס למחנות המעצר בקפריסין ולמחנות המעצר בגרמניה בימי המנדט הבריטי בארץ ישראל.
במהלך מלחמת העולם השנייה משרד התובלה המלחמתי הבריטי, הזמין מספר גדול מאוד של אוניות משא ממספר מספנות בארצות הברית ובקנדה.
ראנימיד פארק הייתה אחת מ-25 אוניות מסדרת פארק שנבנו בין השנים 1943–1944 במספנות המאוחדות במונטריאול, קנדה, עבור ממשלת קנדה להובלה ימית במהלך מלחמת העולם השנייה.
כל ספינות מסדרת פארק נקראו על שם פארקים קנדיים.
מספנות יונייטד הייתה מספנה מאולתרת שהוקמה כמיזם משותף בין חברת דומיניון ברידג' לבין פרייזר, ברוס בע"מ.
שהיו מבוססות על חברות לעיבוד פלדה שלא היו פעילות לפני כן בבניית ספינות.
החברות נכנסו לבניית אוניות במספנות חירום כדי לענות על הביקוש הרב לאוניות חדשות שנגרם בעקבות המלחמה.
בנוסף ל-25 ספינות מסדרת "פארק", מספנות יונייטד בנו גם 20 ספינות מסדרת "מבצר" עבור משרד התחבורה המלחמתית, על שם מבצרים צבאיים שונים בקנדה.
תוכננו עוד תשע ספינות נחיתה לצי המלכותי, אך בוטלו.
שמה של הראנימיד פארק נודע בעולם כספינת גירוש שבכלובים שנבנו במחסנים שלה גורשו מעפילים שניסו להגיע לארץ ישראל אל מחנות המעצר בקפריסין במסגרת מבצע איגלו ובמקרה של מעפילי אוניית המעפילים אקסודוס 1947 במבצע אואזיס לגרמניה.
באותה תקופה הפליגה הראנימיד פארק במזרח הים התיכון והועסקה בשירות המנדט הבריטי.
הראנימיד פארק שימשה לראשונה כספינת גירוש ב-25 במאי 1947, כשהיא הובילה את 1457 המעפילים שיצאו מאיטליה על הספינה "AGHA ORIETTA" ששמה הוסב על ידי ההגנה ל"מורדי הגטאות", למחנה מעצר מספר 55 ב- בקראולוס שבקפריסין.
ב-28 ביולי 1947 גורשו מחיפה למחנות המעצר בקפריסין על הראנימיד פארק 690 מעפילים יוצאי פולין שהפליגו על ספינת המעפילים י"ד חללי גשר הזיו אשר הפליגה ב-16 ביולי 1947 ממיליארינו באיטליה.
ב-18 ביולי 1947 החל מבצע אואזיס בו גורשו במחסנים של הראנימיד פארק, 1409 מעפילים דרך צרפת לגרמניה שהגיעו לחופי ארץ ישראל על אוניית המעפילים אקסודוס.
במסגרת המבצע, הראנימיד פארק שמשה אוניית הדגל של שייטת אוניות הגירוש.
על סיפונה הפליג הלוטננט קולונל (סגן אלוף) מרטין גרגסון מפקד המבצע.
ב-9 בספטמבר 1947 סיימה הראנימיד פארק את תפקידה במבצע אואזיס בנמל המבורג וחזרה לנמל חיפה, שהיה נמל הבית שלה במסגרת מבצע איגלו.
ב-15 בנובמבר 1947 גורשו מחיפה למחנות המעצר בקפריסין על הראנימיד פארק 794 מעפילים שהפליגו על ספינת המעפילים קדימה.
המעפילים היו ניצולי השואה, חברי תנועות נוחם, גורדוניה, השומר הצעיר והנוער הדתי מרומניה, וכן באו חלק מהם מפולין ויוון.
בשנת 1951 מכר הצי המלכותי הבריטי את האונייה ושמה שונה ללייק משיגן - Lake Michigan.
בשנת 1957 נמכרה האונייה לחברה יוונית ושמה שונה לקארוסטאסי - Karaostasi.
בשנת 1964 נמכרה האונייה שוב ושמה שונה לאדלפוס פטראקיס - Adelphos Petrakis.
ב-24 בדצמבר 1966 נפגעה האונייה קשות משרפה ובעקבות כך נגרטה.
הפלגת מעפילי האקסודוס על הראנימיד פארק
הראנימיד פארק הייתה אוניית הגירוש השנייה שהועמסה בנמל חיפה במבצע אואזיס.
מבחינה טכנית מצבה היה טוב יותר מהאמפייר רייוול מאידך גרוע מהאושן ויגור.
במשך כל עשרת ימי ההפלגה מחיפה לפורט דה בוק זה היה המזון שחולק למעפילים.
במחסנים שלה גורשו 1,409 מעפילים דרך צרפת, לגרמניה שהגיעו לחופי ארץ ישראל על אוניית המעפילים אקסודוס.
המעפילים שוכנו בראנימיד פארק בצפיפות רבה, בשני מחסנים של האונייה הם ישנו ואכלו על רצפת הברזל של מחסני האונייה.
לאור התנאים, הלא אנושיים, המעפילים קראו לאונייה "אושוויץ צף".
מרדכי רוזמן, מנהיג המעפילים על הראנימיד פארק היה ממנהיגי השומר הצעיר באירופה שלאחר מלחמת העולם השנייה ומעפיל בעצמו.
מרדכי רוזמן, תואר כנמרץ עד פנאטי.
בהנהגתו היו לבריטים הכי הרבה בעיות עם המעפילים ביחס לשתי אוניות הגירוש האחרות.
בנוסף למרדכי רוזמן התגנבו לאונייה בנמל פורט דה בוק שני אנשי ההגנה אבנר גלעד "סקנדי" וצבי כצנלסון "מירי".
לאחר שהתברר למרדכי רוזמן שהאונייה לא מפליגה לקפריסין הוא הקים את מזכירות המעפילים והתארגנו לקיום חיי שיגרה על האונייה.
תוך חלוקת תפקידים של שמירה על הניקיון, חלוקת מזון ומים, לימודי עברית וקודש קיום אירועי תרבות ועוד.
בפורט דה בוק, הבריטים ניסו להוריד את המעפילים בכוח מהאונייה.
אך שלטונות צרפת מנעו מהם את הפעולה באמרם שיסכימו לתת למעפילים היורדים מרצונם אזרחות צרפתית אך לא תתבצע הורדה בכח בניגוד לרצונם של המעפילים.
עיתונאים רבים מכל העולם הגיעו לסקר את גירוש מעפילי אוניית המעפילים אקסודוס חזרה לאירופה.
רות גרובר העיתונאית האמריקאית היהודייה מטעם העיתון הרולד טריביון, הורשתה לעלות על אוניות הגירוש ראנימיד פארק.
כשהמעפילים שמעו שנמצאת עיתונאית אמריקאית על האונייה הם הניפו את הנס הכחול של הצי הבריטי, שעליו ציירו את צלב הקרס.
כמחאה על האולטימטום הבריטי להחזירם לגרמניה.
רגע היסטורי זה צולם על ידי רות גרובר והתמונה הפכה לתמונת השבוע של מגזין לייף שהופץ בכל העולם.
לאחר שהגיעה הראנימיד פארק לנמל המבורג, שבגרמניה, בערב 8 בספטמבר 1947, בטרם ההורדה בכוח של המעפילים מהאונייה, בשעת קבלת השבת האחרונה על אוניית הגירוש ראנימיד פארק נשא מרדכי רוזמן, מנהיג המעפילים, דברים לעידוד המעפילים ודברי תוכחה לחיילים הבריטים ומפקדיהם, לקראת סוף דבריו הוא אמר:- ציטוט
לפנוי המעפילים שהתנגדו לרדת מהאונייה והתבצרו במחסנים, נדרשו כ-300 חיילים בריטים על מנת לפנות אותם בכוח מהאונייה.
הבריטים השתמשו בגז מדמיע, אלות וזרנוקי מים.
להוצאת אחרוני המעפילים המבוצרים במחסני האונייה הבריטים הציפו במי ים את המחסנים כך שהמעפילים נאלצו לצוף ולהיכנע.
במאבק האלים נפצעו כ-64 בני אדם רובם מעפילים אך גם חיילים בריטים.
חלקם אף נשלחו לבית החולים.
מנמל המבורג הוסעו המעפילים ברכבות משא למחנה המעצר פפנדורף שבצפון גרמניה במחוז ליבק.
ראן דה ג'ולס , או בקיצור RTJ, הוא צמד סופרגרופ היפ-הופ אמריקאי הכולל את הראפר אל-פי מברוקלין והראפר קילר מייק מאטלנטה.
בשנת 2013, הוציאו את אלבום הבכורה שלהם, הנושא את שם הלהקה, להורדה חינמית.
מאז הוציאו את האלבומים Run the Jewels 2, Run the Jewels 3 ו-RTJ4, כשכולם זכו לשבחים רבים ודירוג גבוה ממבקרי המוזיקה.
הצמד הכיר לראשונה דרך בכיר בחברת קרטון נטוורק, ג'ייסון דמארקו, בשנת 2011. בהמשך, הפיק אל-פי את אלבומו של מייק מ-2012, R.A.P.
Music, שלאחריו הופיע מייק בשיר "Tougher Colder Killer" מאלבומו של אל-פי, Cancer 4 Cure, משנת 2012. בהמשך, השניים החליטו לצאת לסיבוב הופעות יחד.
הצלחת סיבוב ההופעות הובילה בסופו של דבר להחלטה להקים את הצמד.
הצמד לקח את שמו ממילות השיר "Cheesy Rat Blues" של אל אל קול ג'יי משנת 1990.
ב-26 ביוני 2013, הצמד הוציא את אלבום הבכורה שלו הנושא את שמו, באמצעות הלייבל Fool's Gold Records, להורדה חינמית.
בנוסף, הוציאו את השיר "" כרצועה להורדה חינמית, כחלק ממהדורת 2013 של הפרויקט השנתי Adult Swim Singles Program.
בשנת 2014 הוציאו את אלבומם השני, Run the Jewels 2, באמצעות הלייבל "מאס אפיל רקורדס".
בשנת 2015, יצא אלבום רמיקס המורכב משירי האלבום מלווים בצלילי חתולים, בשם Meow the Jewels.
ההכנסות מהאלבום הועברו כולן לצדקה.
בשנת 2014, השתתפו בשנית בפרויקט Adult Swim Singles Program, מתוכו הסינגל "", שביצעו הצמד.
באותה השנה, הוציאו את הסינגל "Lie Cheat Steal", ששימש כשיר הנושא לסדרה התיעודית של נטפליקס, "כסף מלוכלך" .
בשנת 2016, הוציא הצמד שיר נוסף מתוך הפרויקט Adult Swim Singles Program בשם "Talk to Me".
באותה השנה, הוציאו את השיר "Love Again", שזכה בפרס "הווידאו קליפ האורבני הטוב ביותר" ו"העריכה הטובה ביותר בווידאו קליפ" בטקס פרסי הווידאו קליפים של בריטניה.
בדצמבר, הוציאו את אלבומם השלישי, Run the Jewels 3. השיר "Legend Has It" מתוך האלבום הוצג בטריילר לסרט "הפנתר השחור" של היקום הקולנועי של מארוול במהלך המשחק הרביעי בגמר עונת 2016/2017 ב-NBA.